**Dodatok č. 1**

k školskému poriadku

**1**. Dopĺňa sa bod **A.4 Výchovné opatrenia :**

 **A. 4.2.7** U žiaka s diagnostikovanou poruchou aktivity a pozornosti možno v prípade závažného porušovania školského poriadku, ako napr. neospravedlnené hodiny, fyzické ubližovanie iným osobám, vulgarizmy a pod. pristúpiť k hodnoteniu a klasifikácii správania zníženou známkou zo správania, avšak len po odbornom posúdení a odporúčaní tohto postupu príslušným poradenským zariadením.

**2**. Dopĺňa sa bod **B.2.3 Mobilný telefón**

Pred vstupom do priestorov školy žiak vypne mobilný telefón. Zapnutie telefónu je povolené až po opustení priestorov školy.

Pri porušení uvedeného bodu bude žiakovi mobilný telefón odobratý, odovzdaný riaditeľke školy, kde bude uschovaný.

Telefón bude vrátený osobne iba zákonnému zástupcovi žiaka !

V prípade, že žiak odmietne vyučujúcemu odovzdať mobilný telefón, bude to považované za hrubé porušenie školského poriadku!

**Pri opakovanom porušovaní (používanie mobilného telefónu v priestoroch školy) bude mobilný telefón odobratý a vrátený na konci školského roka zákonnému zástupcovi žiaka !**

**3.** Dopĺňa sa bod **B.2.22 Žiakom sa v areáli školy zakazuje :**

* užívať nevhodné nápoje obsahujúce alkohol, kofeín, podporné látky (coca cola, pepsi, redbull, radler a ostatné energetické nápoje). V prípade, že bude žiak prichytený pri požívaní takéhoto nápoje, bude mu odobraný a bude to považované za hrubé porušenie školského poriadku.

**4**. Dopĺňa sa bod **B.5.3 Neprítomnosť žiaka v škole :**

* rodič môže z akéhokoľvek dôvodu ospravedlniť dieťa z vyučovania max. 5 dní za polrok. **V odôvodnených prípadoch sa bude neprítomnosť žiaka riešiť individuálne.**

**5.** Dopĺňa sa bod **B.5.4 Neprítomnosť žiaka na vyučovaní :**

Neočakávanú neprítomnosť žiaka na vyučovaní (najčastejšie choroba) oznámi zákonný zástupca ústne, písomne alebo telefonicky triednemu učiteľovi alebo na sekretariáte školy (048/4173258) v 1. deň žiakovej neprítomnosti na vyučovaní. V deň príchodu žiak predloží písomné ospravedlnenie od lekára, prípadne rodiča. **Neoznámenie neprítomnosti žiaka na vyučovaní sa klasifikuje ako neospravedlnená a pri prekročení 15 VH je škola povinná hlásiť neprítomnosť žiaka na MsÚ, ÚPSVaR !**

**6.** Dopĺňa sa bod **B.10.1 Právo zákonného zástupcu žiaka :**

* zákonný zástupca žiaka vzdelávaného podľa IVVP má právo sa týmto programom oboznámiť (§94 ods.1 písm. b) bod 2 školského zákona.

7. Dopĺňa sa bod **B.10. Práva a povinnosti zákonného zástupcu žiaka :**

 **B.10.4 Komunikácia zákonného zástupcu so školou**

* na triednych rodičovských združeniach, resp. informačných okienkach
* zákonný zástupca komunikuje s triednou učiteľkou, ostatnými vyučujúcimi vo vyhradených priestoroch osobne za prítomnosti tretej osoby (pedagogický zamestnanec). Všetci prítomní sú povinní podpísať zápis so stretnutia v 2 exemplároch
* prostredníctvom emailu (emailové adresy sú prístupné na webovej stránke školy)
* prostredníctvom mobilnej aplikácie edupage
* vo výnimočných prípadoch SMS komunikáciou